Oficiālais Vēstnesis L 209 , 31/07/1991 Lpp. 0005 - 0007

Speciālizdevums somu valodā: Nodaļa 3 Sējums 38 Lpp. 0092

Speciālizdevums zviedru valodā: Nodaļa 3 Sējums 38 Lpp. 0092



Komisijas Regula (EEK) Nr. 2286/91 (1991. gada 29. jūlijs), ar ko trešo reizi groza Regulu (EEK) Nr. 2159/89, ar ko paredz sīki izstrādātus noteikumus par to, kā piemērot īpašus pasākumus attiecībā uz riekstiem un ceratoniju augļiem, kā paredzēts Padomes Regulas (EEK) Nr. 1035/72 II a sadaļā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 18. maija Regulu (EEK) Nr. 1035/72 par augļu un dārzeņu tirgus kopīgu organizāciju [1], kurā jaunākie grozījumi izdarīti ar Regulu (EEK) Nr. 1623/91 [2], un jo īpaši tās 14.g pantu, ņemot vērā Padomes 1991. gada 15. jūlija Regulu (EEK) Nr. 2145/91, ar ko groza Regulu (EEK) Nr. 790/89 attiecībā uz maksimālo atbalsta summu kvalitātes un realizācijas uzlabošanai riekstu un ceratoniju augļu nozarē [3], un jo īpaši tās 2. pantu, tā kā dalībvalsts iemaksu noteikšanas nolūkos Padomes 1989. gada 20. marta Regulā (EEK) Nr. 790/89, ar ko nosaka vienotas likmes papildus atbalsta lielumu ražotāju organizāciju izveidošanai un kvalitātes un realizācijas uzlabošanas atbalsta maksimālo summu riekstu un ceratoniju augļu audzēšanas nozarē [4], kas grozīta ar Regulu (EK) Nr. 2145/91, ir noteiktas maksimālās summas par hektāru, kuras atšķiras a) izrakšanai, kam seko pārstādīšana vai šķirņu konversija, kam seko potēšana vainagā vai uz potcelma, un b) citiem pasākumiem; tā kā attiecībā uz šo diferencēšanu ir jāpieņem piemērošanas noteikumi; tā kā būtu jāprecizē, ka attiecībā uz lielāko maksimālo summu, kura tiks saņemta, būtiskāki kvalitātes uzlabošanas pasākumi jāpiemēro attiecībā uz visiem kokiem platībā, uz kuru attiecas šis plāns; tā kā būtu jāatsauc tas, ka, piemērojot Regulu (EEK) Nr. 790/89, Kopienas finansējums izrakšanai, kam seko pārstādīšana vai šķirņu konversija, drīkst attiekties tikai uz tādu augļu dārza daļu, kuru var tādējādi uzlabot, pārmērīgi neizmantojot ražošanas organizācijas ražošanas kapitālu; tā kā, pieņemot, ka plānu piemērotību var izvērtēt un shēmu var attiecīgi pārvaldīt, visos iesniegtajos plānos jābūt pilnīgai informācijai par pasākumiem, kuri jāievieš, par attiecīgajām precīzajām platībām un plāna grafiku; tā kā šajā regulā paredzētie pasākumi ir saskaņā ar Augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Komisijas Regulu (EEK) Nr. 2159/89 [5] groza šādi. 1. Pievieno šādu 7.a pantu: "7.a pants 1. Maksimālo summu ECU 475 par hektāru, kas noteikta Regulas (EEK) Nr. 790/89 2. panta 1. punktā, piecus gadus maksā par platībām, kurās saskaņā ar kvalitātes un realizācijas uzlabošanas plānu izrok visus riekstu un ceratoniju augļu kokus un iestāda jaunus kokus vai kurās, potējot vainagā vai uz potcelma, tiek veikta šķirņu konversija. 2. Pārējos plānā noteiktajos gados maksimālo summu ECU 200 par hektāru, kas noteikta iepriekšminētā 2. panta 1. punktā, maksā par tām platībām, kas nav tās, uz kurām jau attiecas atbalsts, kā paredzēts iepriekšējā punktā." 2. Regulas 8. panta 1. punktu aizstāj ar šādu: "1. Ražotāju organizācijas saskaņā ar III pielikumā izstrādāto veidlapu kopā ar visiem attaisnojošiem dokumentiem plāna projektu iesniedz apstiprināšanai dalībvalsts nozīmētai kompetentajai iestādei. Plāna projektā ir sniegta precīza informācija par: - tām augļu dārza platībām, kuras pirmajos trīs plāna gados un turpmākajos trīs gados jāizrok un jāpārstāda vai jāpārveido par kādu citu šķirni, potējot vainagā vai uz potcelma; šīs platības identificē pēc kadastrālās atsauces vai partijas numura; - grafiku, kurā sīki izklāstīta dažādo 7. pantā norādīto pasākumu izpilde katrā plāna gadā, precizējot attiecīgos zemes gabalus. Plāna īstenošanu var uzsākt tikai pēc tam, kad to ir apstiprinājusi dalībvalsts kompetentā iestāde." 3. Regulas III pielikumu aizstāj ar šīs regulas pielikumu. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1991. gada 29. jūlijā Komisijas vārdā — Komisijas loceklis Ray Mac Sharry [1] OV L 118, 20.5.1972., 1. lpp. [2] OV L 150, 15.6.1991., 8. lpp. [3] OV L 200, 23.7.1991., 1. lpp. [4] OV L 85, 30.3.1989., 6. lpp. [5] OV L 207, 19.7.1989., 19. lpp. -------------------------------------------------- PIELIKUMS " III PIELIKUMS KVALITĀTES UN REALIZĀCIJAS UZLABOŠANAS PLĀNA APRAKSTS (8. PANTA 1. PUNKTS) A. Ģeogrāfiskā apgabala noteikšana B. Sākotnējā stāvokļa apraksts attiecībā uz 1. Ražošanu: - saimniecību skaits, apstrādātā platība, raža no hektāra, novāktās produkcijas apjoms un procentuālais daudzums no valstī saražotā (šie dati jāiedala pa riekstu un ceratoniju augļu sugām un šķirnēm), - augļu dārzu stāvoklis (vecums, blīvums, lielums, potcelmi, citi augļu koki), - saimniecību tehniskā infrastruktūra. 2. Tehnisko palīdzību. 3. Realizāciju īss esošo iekārtu, aprīkojuma un jaudas apraksts. C. Ražošanas potenciāls: mērķi un izmantošanas perspektīvas D. Mērķi, kas iekļauti plānā attiecībā uz sākotnējo stāvokli un realizācijas prasībām 1. Ražošana: - izrakšana un pārstādīšana (pārstādīšana ar jaunām šķirnēm vai aizstāšana ar citiem augļu un/vai ceratoniju kokiem), - šķirņu konversija (šķirņu un potcelmu izvēle), - mācības un apjoma veidošanas sistēmas, augļu dārza blīvuma korekcija, - apputeksnēšana (koku apputeksnēšana, bites), - augsnes sagatavošana, mēslošana un uzlabošana (augsnes analīze, barības vielu trūkuma koriēšana, auglības saglabāšana), - enētiska uzlabošana (jaunu hibrīdu izveide), - jaunu šķirņu pielāgošana (eksperimentālie augļu dārzi, kuros var pētīt īpašības un ražu), - sertificēta materiāla audzēšana (dēstu audzētavas un augļu dārzi, no kuriem iegūst atvases selektīvai audzēšanai un klonēšanai), - kaitēkļu apkarošana. Plānā skaidri jānorāda, kuros zemes gabalos katra darbība tiks veikta. 2. Tehniskā palīdzība (darbinieku vajadzības attiecībā uz ražošanu, mācībām, realizāciju un pārvaldi). 3. Realizācija (sagatavošana realizācijai, iepakošanai, glabāšanai, datorizēšanai un krājumu pārvaldīšanai nepieciešamo iekārtu iegāde). E. Nepieciešamie ieguldījumi 1. Prognozējamās izmaksas, kas iedalītas pa pasākumu veidiem un gadiem, lai norādītu katra pasākuma vienības cenu un tās elementus. 2. Plāna kopējās izmaksas, kas iedalītas pa pasākumiem visam laika posmam. F. Grafiks Ikgadējā dažādu pasākumu sadale, platības sadale pa sekcijām. " --------------------------------------------------